18)+Irene+Usabiaga

Ni dopingaren aurka nago erabat.

Zoritxarrez, gai honi buruz datu asko jaso ditut azken urteotan. Lan honetatik eta aurretik eginak nituen beste lan batzuetatik are eta informazio gehiago jaso dut. Ni txirrindularia naiz eta ez nago batere gustura nire kirol gustukoenak duen famarekin. Txirrindularia naizela aitortzen dudan bakoitzeko erantzuna honako hau izaten da: “Txirrindularia? Eta zu dopatu egiten al zara?” Zer gertatzen da txirrindulari guztiak dopatu egiten garela?

Dopingak kirol askoren izena zikindu du eta ezer asko egin dezakedan arren, ez nago prest kirol gehiagoren izenik zikintzen uztea. Dopinga kirol guztietan dago. Batzuetan beste batzuetan baino gehiago baina denetan dago eta egoera hau jasan ezina da. Kirolaren izena zikintzeaz gain, zaleei ikuskizuna deritzona kentzen dio dopingak. Gainera kirolariari ere ilusio puntua kentzen diola ere uste dut. Ez da berdina legalki irabaztea edo eta besteak baina maila hobeagoan egoteko substantziak hartuta irabaztea. Kirolaria ez da sentsazio berberarekin geratzen.

Jada kirolariek ahaztua dute txikiak ginenean denoi esaten ziguten hain esaldi famatua: “Garrantzitsuena ez da irabaztea, saiatzea baizik”. Edo hala ematen du behintzat. Nire ustetan, dopinga kiroletik desagertzen denean (desagertzen bada, noski), benetako kirola izango da, tranparik gabeko kirola, denek amesten dugun kirola.


 * IRENE USABIAGA**